joelniklaus/EU_Wikipedias huggingface dataset:
Κεντρικός σχεδιασμός της Οικονομίας

Ως κεντρικό σχεδιασμό εννοούμε τον σχεδιασμό που γίνεται στις χώρες και τα καθεστώτα του υπαρκτού σοσιαλισμού. Ο κεντρικός σχεδιασμός της οικονομίας γίνεται με επιστημονικό κριτήριο και όχι για το καπιταλιστικό κέρδος, υπηρετώντας έτσι τις κοινωνικές ανάγκες. Μάλιστα οι πρώτες χώρες που εφάρμοσαν το κεντρικό σχεδιασμό ήταν η  Σοβιετική Ένωση, η Γιουγκοσλαβία (μετά εξελίχθηκε σε σοσιαλισμό της αγοράς), η Αλβανία, η Βουλγαρία, η Ανατολική Γερμανία και άλλες χώρες που υπαγόταν στο  σοσιαλιστικό μπλοκ. Σήμερα και λόγω της καπιταλιστικοποιήσης των χωρών αυτών (από το 1991 και μετά) οι χώρες αυτές έχουν φιλελεύθερη καπιταλιστική οικονομία και δεν εφαρμόζουν τον κεντρικό σχεδιασμό της οικονομίας αλλά οι μόνες χώρες που τον εφαρμόζουν είναι οι λαϊκές δημοκρατίες της Κούβας και του  Βιετνάμ, όπως κι η Βόρεια Κορέα.
Λουκάς Ταμπακόπουλος

Ο Λουκάς Ταμπακόπουλος (1801-1879) ήταν Αγωνιστής του 1821.

Βιογραφία 
Γεννήθηκε γύρω στα 1801 στη Βυτίνα Αρκαδίας και ήταν γιος του Δημητρίου. Ήταν συγγενής του Θεόδωρου Δηλιγιάννη και θείος εξ αγχιστείας του Πολύβιου Δημητρακόπουλου.

Μετέσχε στις διάφορες μάχες της επανάστασης υπό τον Θ. Κολοκοτρώνη και τον Δ. Πλαπούτα και έδωσε ολόκληρη την περιουσία του για τις ανάγκες του Αγώνα. Διακρίθηκε ιδιαίτερα στην πολιορκία της Τριπόλεως και μετά την επανάσταση κατετάγη στην ΣΤ’ τάξη των αγωνιστών. Για τις προσφορές του αυτές τιμήθηκε το 1843 με το "σιδηρούν αριστείον". Πέθανε πάμφτωχος το 1879 στην Αθήνα.
Toyota Aygo X

Το Toyota Aygo X είναι ένα crossover αυτοκίνητο πόλης της κατηγορίας A, που παράγεται από την ιαπωνική αυτοκινητοβιομηχανία Toyota από το 2021. Απευθύνεται κυρίως στην αγορά της Ευρώπης και αντικατέστησε το Toyota Aygo hatchback, που είχε παραχθεί σε 2 γενιές, μεταξύ του 2005 και του 2021.

Βασικά στοιχεία 

Το μοντέλο παραγωγής βασίστηκε στο πρωτότυπο αυτοκίνητο (concept car) Aygo X prologue, το οποίο παρουσιάστηκε στις 17 Μαρτίου 2021. Η εκδοχή παραγωγής είναι επίσης μικρό crossover πόλης και τελικώς αποκαλύφθηκε επίσημα στις 5 Νοεμβρίου 2021 με την ονομασία Toyota Aygo X. Το γράμμα «X» προφέρεται «Cross», προκειμένου να τονιστεί ότι πρόκειται για crossover, παρομοίως με το Toyota Yaris Cross και το Toyota Corolla Cross. Ειδικότερα το Aygo X πωλείται ως αυτοκίνητο που ανήκει στο ανώτατο άκρο της κατηγορίας A.

Προδιαγραφές 

Το Aygo X βασίζεται σε μια κοντύτερη εκδοχή της πλατφόρμας TNGA-B. Κατά συνέπεια, η πλατφόρμα αυτή είναι εντελώς διαφορετική από τις δύο πρώτες γενιές του Toyota Aygo, οι οποίες παρήχθησαν στο Κόλιν της Τσεχίας, όπου συνεχίζει να παράγεται ο διάδοχος Aygo X. Ο κινητήρας βενζίνης 1.0 λίτρου 1KR-FE διατηρήθηκε από τα προηγούμενα Aygo.

Αναφορές

Εξωτερικοί σύνδεσμοι 

 Η επίσημη Ελληνική ιστοσελίδα του Toyota Aygo X

Aygo X
Αυτοκίνητα πόλης
Αυτοκίνητα SUV
Ανριβίλ

Το Ανριβίλ () είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Ιστορία
Το Ανριβίλ ιδρύθηκε το 1608 από τον δούκα Ερρίκο Β' της Λωρραίνης (γερμαν. Χάινριχ Β' βον Λοτρίνγκεν) ως ένα από τα τριάντα περίπου χωριά που ξεπήδησαν στην περιοχή του Μοζέλα μεταξύ 1600 και 1630 με τον αυξανόμενο πληθυσμό λόγω του αυξανόμενου εμπορίου στο ανατολικό τμήμα της χώρας.

Πολιτική και διοίκηση

Ιστορικό εκλογικών αναμετρήσεων 
 Προεδρικές εκλογές 2002: Δεύτερος Γύρος, Ζακ Σιράκ (RPR) 70,66%, Ζαν-Μαρί Λε Πεν (FN) 29,34%.
 Βουλευτικές 2002: Δεύτερος Γύρος, Πιερ Λανγκ  (RPR) 69,05%, Ρολάν Μετσανζέ (PS) 30,95%.
 Καντονιακές Εκλογές 2004: Δεύτερος Γύρος, Λωράν Κλενάντς (PS) 67,78%, Ζαν-Πωλ Μπρυνό (DVD) 32,22%.
 Περιφερειακές Εκλογές 2004: Δεύτερος Γύρος, Ζεράρ Λονγκέ (LDR) 40,10%, Ζαν-Πιερ Μασερέ (PS) 37,13%, Τιερί Γκουρλό (FN) 22,77%.
 Εκλογές Ευρωπαϊκού Κοινοβουλίου 2004: Στον πρώτο και μοναδικό γύρο, ο Μπρυνό Γκολνίς (FN) 27,98%, ακολουθεί ο Πιερ Μοσκοβισί (PS) 22,80%, τέλος ο Ζοζέφ Ντολ (UMP) 15,03%. 
 2005 Δημοψήφισμα για το Ευρωπαϊκό Σύνταγμα της Γαλλίας: Όχι 56,81%, Ναι 43,19%.
 Προεδρικές εκλογές, 2007: Δεύτερος Γύρος, Νικολά Σαρκοζί (UMP) 70%, Σεγκολέν Ρουαγιάλ (PS) 30%.
 Βουλευτικές, 2007: Δεύτερος Γύρος, Πιερ Λανγκ (UMP) 81,45%, Μισέλ Ομπιγκάλα (PS) 18,55%.
 Εκλογές Ευρωπαϊκού Κοινοβουλίου 2009: Πρώτος και μοναδικός γύρος, Ζοζέφ Ντολ (UMP) 28,57% ακολουθούμενος από τον Μπρυνό Γκολνίς (FN) 20%, τέλος Ζαν-Φρανσουά Καν (Μοντέμ) 16,57%.
 Περιφερειακές 2010: Δεύτερος Γύρος, Τιερί Γκουρλό (FN) 35,88%, Ζαν-Πιερ Μασερέ (PS) 32,82%, Λωράν Ενάρ (UMP) 31,30%.
 Καντονιακές, 2011: Δεύτερος Γύρος, Λωράν Κλενάντς (PS) 50,73%, Ερίκ Βιλάν (FN) 49,27%.
 Προεδρικές εκλογές, 2012 : Δεύτερος Γύρος, Νικολά Σαρκοζί (UMP) 68,44%, Φρανσουά Ολάντ (PS) 31,56%.
 Βουλευτικές, 2012: Δεύτερος γύρος, Φλοριάν Φιλιπό (FN) 61,01%, Λωράν Καλινόφσκι (PS) 38,99%.
 Εκλογές Ευρωπαϊκού Κοινοβουλίου 2014 : Πρώτος και μοναδικός γύρος, Φλοριάν Φιλιπό (FN) 59,62%, ακολουθούμενος από Ναντίν Μορανό (UMP) 13,46%, τέλος Ναταλί Γκρισμπέκ (Μοντέμ-UDI) 5,77%.

Αξιόλογοι κάτοικοι 
Ο Ουμπέρ ντε Μπριέν, Κόμης του Κονφλάν (1690–1777), υποναύαρχος του Γαλλικού Ναυτικού και Στρατάρχης της Γαλλίας γεννήθηκε στο Ανριβίλ.

Δείτε επίσης 
 Κατάλογος κοινοτήτων του Νομού Μοζέλ

Παραπομπές

Ανριβιλ
Σελίδες με πηγές CS1 στα Γαλλικά (fr)
Δημήτριος Πολλάτος

Ο Δημήτριος (Μίκιας) Πολλάτος ήταν Ά γραμματέας του ΕΑΜ Κεφαλονιάς-Ιθάκης κατά την κατοχή.

Βιογραφία 

Ο Μίκιας Πολλάτος γεννήθηκε στα Φαρακλάτα Κεφαλονιάς, ήταν δάσκαλος, έφεδρος αξιωματικός του ΕΑΜ και Γραμματέας του ΕΑΜ Κεφαλονιάς-Ιθάκης. 

Στην κατοχή εντάχθηκε στον ΕΑΜ και το 1942 ήταν Ά Γραμματέας του ΕΑΜ Κεφαλονιάς-Ιθάκης και εκπρόσωπος του ΚΚΕ. Το 1943 πήγε στην οργάνωση της Δυτικής Στερεάς και υπέβαλε έκθεση για την κατάσταση στην Κεφαλονιά.

Οι Γερμανοί τον Ιούνιο του 1944 στη θέση Βινάριες, έξω απ' το Αργοστόλι,  εκτέλεσαν 10 αντιστασιακούς, μεταξύ αυτών και τον Μίκια Πολλάτο.
Βασιλικό Μπαλέτο

Το Βασιλικό Μπαλέτο () είναι θίασος κλασικού μπαλέτου διεθνής απήχησης με έδρα τη Βασιλική Όπερα του Λονδίνου στο Κόβεντ Γκάρντεν. Η κυρίαρχη εκ των πέντε μεγαλύτερων εταιρειών μπαλέτου στη Μεγάλη Βρετανία, που ιδρύθηκε το 1931 από τη Νινέτ ντε Βαλουά, ξεκίνησε να εδρεύει στη Βασιλική Όπερα το 1946 και επικυρώθηκε με βασιλικό διάταγμα το 1956, ενώ αναγνωρίζεται πλέον ως η κορυφαία εταιρεία μπαλέτου στη Βρετανία.

Το Βασιλικό Μπαλέτο κατατασσόταν ανάμεσα στις λαμπρότερες εταιρείες μπαλέτου του 20ου αιώνα και εξακολουθεί να είναι μέχρι και σήμερα μία από τις διασημότερες όλου του κόσμου. Το επίσημο συνεργαζόμενο εκπαιδευτικό ίδρυμα της εταιρείας είναι η Βασιλική Σχολή Μπαλέτου και η αδελφική της εταιρεία είναι το Βασιλικό Μπαλέτο του Μπέρμιγχαμ, το οποίο λειτουργεί ανεξάρτητα. Η απόλυτη πρίμα μπαλαρίνα του Βασιλικού Μπαλέτου είναι η αείμνηστη ντέιμ Μαργκότ Φοντέιν.

Παραπομπές

Εξωτερικοί σύνδεσμοι 

 Επίσημη ιστοσελίδα
 Σελίδα στο IMDb
 Σελίδα στο Twitter

Εταιρείες μπαλέτου
Marquinhos Trad

Marcos Marcello Trad( Κάμπο Γκράντε , ακούστε),είναι Βραζιλιάνος δικηγόρος και πολιτικός . Είναι ο σημερινός δήμαρχος της πόλης του Κάμπο Γκράντε, θέση που κατείχε προηγουμένως ο αδελφός του Νέλσον Τραντ Φίλο .

Βιογραφία 
Γιος του πρώην βουλευτή Nelson Trad και της Therezinha Mandetta, αδελφού του πρώην δημάρχου του Campo Grande, Nelson Trad Filho, και του πρώην ομοσπονδιακού βουλευτή Fábio Trad . πτυχίο νομικής από το Ομοσπονδιακό Πανεπιστήμιο του Ρίο ντε Τζανέιρο (UFRJ).

Ως δικηγόρος, εντάχθηκε στο τμήμα Mato Grosso do Sul του Δικηγορικού Συλλόγου της Βραζιλίας ως σύμβουλος και αργότερα προήδρευσε της Επιτροπής Δεοντολογίας και Πειθαρχικής Επιτροπής. Μέλος και προεδρεύει του Κρατικού Αθλητικού Δικαστηρίου (TJD-MS).
Βραζιλιάνοι πολιτικοί
Σελίδα που χρησιμοποιεί δεδομένα των Wikidata/P102
Σελίδα που χρησιμοποιεί δεδομένα των Wikidata/P26
Σελίδα που χρησιμοποιεί δεδομένα των Wikidata/P3373
Σελίδα που χρησιμοποιεί δεδομένα των Wikidata/P22
Σελίδα που χρησιμοποιεί δεδομένα των Wikidata/P106
Σελίδα που χρησιμοποιεί δεδομένα των Wikidata/P69
Σελίδα που χρησιμοποιεί δεδομένα των Wikidata/P27
Σελίδα που χρησιμοποιεί δεδομένα των Wikidata/P19
Σελίδα που χρησιμοποιεί δεδομένα των Wikidata/P569
Σελίδες με μη επιθεωρημένες μεταφράσεις
Οτβιλέρ

Το Οτβιλέρ (, Φραγκονικά της Λωρραίνης: Χοτβίλερ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Το χωριό ανήκει στο Παιΰ ντε Μπιτς και στο Βόρειο Περιφερειακό Φυσικό Πάρκο Βοζ.

Δείτε επίσης 
 Κατάλογος κοινοτήτων του Νομού Μοζέλ

Παραπομπές 

Κοινότητες της Μοζέλ
Σελίδες με πηγές CS1 στα Γαλλικά (fr)
Υλτούζ

Το Υλτούζ (1801: Υλτενωζέν, ) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Δείτε επίσης 
 Κατάλογος κοινοτήτων του Νομού Μοζέλ

Παραπομπές 

Κοινότητες της Μοζέλ
Σελίδες με πηγές CS1 στα Γαλλικά (fr)
Άγιος Παντελεήμονας Θεσπρωτίας

Ο  Άγιος Παντελεήμονας είναι οικισμός της τοπικής κοινότητας Αμπελιάς, της δημοτικής ενότητας (τέως δήμου) Παραμυθιάς, του δήμου Σουλίου, της περιφερειακής ενότητας (τέως νομού) Θεσπρωτίας, στην περιφέρεια  Ηπείρου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σουλίου του νομού Θεσπρωτίας, στο γεωγραφικό διαμέρισμα Ηπείρου.  Στην απογραφή του 2011 ο οικισμός καταγράφηκε χωρίς κατοίκους.

Γεωγραφία
Ο Άγιος Παντελεήμονας είναι ημιορεινός οικισμός στο νοτιοκεντρικό τμήμα του νομού Θεσπρωτίας. Βρίσκεται κοντά στους βορειοδυτικούς πρόποδες του υψώματος «Μεγάλη Ράχη» (745 μ.) και ακριβώς πάνω στην Εγνατία Οδό, σε μέσο σταθμικό υψόμετρο 270. Aπέχει 23 χλμ. περίπου ΝΑ. της Ηγουμενίτσας.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Αμπελιάς του νομού Θεσπρωτίας. Με το ΦΕΚ 244Α – 04/12/1997 αποσπάστηκε από την κοινότητα Αμπελιάς και προσαρτήθηκε στον δήμο Παραμυθιάς. Με το ΦΕΚ 87Α – 07/06/2010 αποσπάστηκε από τον δήμο Παραμυθιάς και προσαρτήθηκε στον δήμο Σουλίου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
eetaa.gr

Χωριά του νομού Θεσπρωτίας
Δήμος Σουλίου
Άγιος Παύλος Λέσβου

Ο Άγιος Παύλος είναι οικισμός της Λέσβου. Υπάγεται στην τοπική κοινότητα Βασιλικών, της δημοτικής ενότητας (τέως δήμου) Πολιχνίτου, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Ο Άγιος Παύλος είναι παράλιος οικισμός στον ανατολικό μυχό του κόλπου Καλλονής της Λέσβου. Βρίσκεται στην παραλιακή επαρχιακή οδό που συνδέει τον Πολιχνίτο με την Αρίσβη, σε μέσο σταθμικό υψόμετρο 5. Απέχει 47 χλμ. περίπου Δ. της Μυτιλήνης.

Πληθυσμός

Διοικητικές μεταβολές μέχρι τον «Καλλικράτη»
Ο Άγιος Παύλος αναγνωρίστηκε το 1981 και προσαρτήθηκε στην κοινότητα Βασιλικών του νομού Λέσβου. Με το ΦΕΚ 244Α - 04/12/1997, αποσπάστηκε από την κοινότητα Βασιλικών και προσαρτήθηκε στο δήμο Πολιχνίτου. Με το ΦΕΚ 87Α - 07/06/2010, αποσπάστηκε από τον δήμο Πολιχνίτου και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στο δήμο Δυτικής Λέσβου.

Αξιοθέατα
Το εκκλησάκι του Αγίου Παύλου, στην παραλία του οικισμού
Η παραλία «Αλυκούδι», νοτιοδυτικά του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

 Δήμος Δυτικής Λέσβου
Χωριά της Λέσβου
Kristuskyrkan

Η Kristuskyrkan (Εκκλησία του Χριστού) είναι χριστιανική εκκλησία στο Ελσίνκι της Φινλανδίας, που βρίσκεται στην κεντρική συνοικία Etu-Töölö (σουηδικά: Främre Tölö) στη γωνία μεταξύ της οδού Fänrik Ståls και της οδού Apollonkatu. Η εκκλησία χτίστηκε στις αρχές του εικοστού αιώνα και είναι μέρος της Σουηδικής Μεθοδιστικής Εκκλησίας της Φινλανδίας.

Αρχιτεκτονική και ιστορία 

Η αρχιτεκτονική δομή ακολουθεί απλές, λιτές κάθετες γραμμές και αποτελεί καλό παράδειγμα φινλανδικού νεογοτθικού στυλ. Χτίστηκε μεταξύ 1926 και 1928 υπό τη διεύθυνση και το σχέδιο του αρχιτέκτονα Atte V. Willberg. Ο ναός καθαγιάστηκε επίσημα με τα εγκαίνια του στις 23.9.1928. Το 59 μέτρων καμπαναριό της εκκλησίας με το κωδωνοστάσιο του είναι χαρακτηριστικό γνώρισμα του ορίζοντα της πόλης.

Παραπομπές

Εξωτερικοί σύνδεσμοι 
 Kristus Kyrkan
 Kristuskyrkan Facebook 
 Artist: Henry Ericsson- "Biografiskt lexikon för Finland"

Εκκλησίες στο Ελσίνκι
Αντρίι Ταράν

Ο Αντρίι Ταράν (ουκρανικά: Андрій Васильович Таран) (4 Μαρτίου 1955 -) είναι Ουκρανός στρατιωτικός ηγέτης και πολιτικός. Ήταν ο 16ος Υπουργός Άμυνας της Ουκρανίας. Είναι επίσης συνταξιούχος αξιωματικός στις ουκρανικές ένοπλες δυνάμεις.

Βιογραφία 
Ο Αντρίι Ταράν γεννήθηκε στις 4 Μαρτίου 1955 στην Φραγκφούρτη της Ανατολικής Γερμανίας από μια στρατιωτική οικογένεια που υπηρετούσε στις ένοπλες δυνάμεις του σοβιετικού στρατού στην Γερμανία. Την δεκαετία του 1970, αποφοίτησε από την Ανώτατη Σχολή Μηχανικών του Πυροβολικού στο Κίεβο (τώρα Πανεπιστήμιο Εθνικής Άμυνας της Ουκρανίας) με ειδίκευση στην στρατιωτική ραδιομηχανική. Την δεκαετία του 1980 αποφοίτησε από την Στρατιωτική Ακαδημία Αεράμυνας με ειδικότητα στην διαχείριση της μάχης. Σπούδασε επίσης στο Εθνικό Πανεπιστήμιο Ταράς Σεβτσένκο του Κιέβου και στο Πανεπιστήμιο Εθνικής Αμύνης στην Ουάσινγκτον. Γνωρίζει άπταιστα τα αγγλικά και τα ρωσικά ως δεύτερες γλώσσες.

Παραπομπές 

Υπουργοί αμύνης της Ουκρανίας
Ουκρανοί στρατιωτικοί
Βάλερι Ζαλούζνι

Ο Βάλερι Ζαλούζνι (ουκρανικά: Валерій Федорович Залужний· 8 Ιουλίου 1973) είναι Ουκρανός στρατιωτικός, αντιστράτηγος, ανώτατος διοικητής των Ενόπλων Δυνάμεων της Ουκρανίας (από τις 27 Ιουλίου 2021) και μέλος του Συμβουλίου Εθνικής Ασφάλειας και Άμυνας της Ουκρανίας (από τις 28 Ιουλίου 2021).

Διοικητής της Επιχειρησιακής Διοίκησης του Βορρά (2019-2021), αρχηγός και πρώτος διοικητής του Μικτού Επιχειρησιακού Επιτελείου των Ενόπλων Δυνάμεων της Ουκρανίας (2018), αρχηγός επιτελείου και πρώτος αναπληρωτής διοικητής της Δυτικής Επιχειρησιακής Διοίκησης (2017) αλλά και διοικητής της 51ης Ταξιαρχίας (2009-2012).

Παραπομπές

Εξωτερικοί σύνδεσμοι 
 Хто такий новий головнокомандувач ЗСУ Валерій Залужний // Радіо Свобода, 27 July 2021
 «Кожен солдат для мене — особистість». Принципи нового головнокомандувача ЗСУ Валерія Залужного // Новинарня, 27 July 2021

Πληροφορίες 
 генерал-лейтенант ЗАЛУЖНИЙ Валерій Федорович // zsu.gov.ua

Συνέντευξη 
 
 Олександр Штупун, «Хочемо відійти від написання бойових наказів зразка 1943 року. Від цих безглуздих доповідей біля карт» — командувач військ ОК «Північ» генерал-майор Валерій Залужний // armyinform.com.ua, 15 February 2020
Βλαντίμιρ Πασκόφ

Ο Βλαντίμιρ Πασκόφ (ρωσικά: Владимир Игоревич Пашков· 4 Φεβρουαρίου 1961) είναι Ρώσος αξιωματούχος ο οποίος υπηρετεί ως πρωθυπουργός της Λαϊκής Δημοκρατίας του Ντονέτσκ από το 2020, ένα από τα δυο μη αναγνωρισμένα ανεξάρτητα κράτη στην ανατολική Ουκρανία, και γενικός διευθυντής της ZAO Vneshtorgservis, μιας εταιρείας που έχει ως στόχο την διαχείριση βιομηχανιών που έχουν προσχωρήσει στο DPR και στο LPR. Το 2018 του επιβλήθηκαν κυρώσεις από το Υπουργείο Οικονομικών των ΗΠΑ, στα πλαίσια των μέτρων που έχουν πάρει οι Ηνωμένες Πολιτείες εναντίον όσων υποστηρίζουν τη Ρωσική πλευρά στη διένεξη Ουκρανίας - Ρωσίας.  Τον Φεβρουάριο 2020, ένας εκπρόσωπος του Ρώσου προέδρου Πούτιν αρνήθηκε ότι ο Πάσκοφ εκπροσωπούσε την ρωσική κυβέρνηση.

Προηγουμένως, ο Πάσκοφ ήταν αναπληρωτής κυβερνήτης της περιφέρειας Ιρκούτσκ αλλά παραιτήθηκε από την θέση του λίγο πριν την προσάρτηση της Κριμαίας από την Ουκρανία στην Ρωσία.

Παραπομπές
Αντιαυταρχισμός

Ο αντιαυταρχισμός είναι αντίθεση στον αυταρχισμό, ο οποίος ορίζεται ως "μια μορφή κοινωνικής οργάνωσης που χαρακτηρίζεται από υποταγή στην εξουσία", "υπέρ της πλήρους υπακοής ή της υπαγωγής στην εξουσία σε αντίθεση με την ατομική ελευθερία "  και στην αυταρχική κυβέρνηση.  Οι αντιεξουσιαστές συνήθως πιστεύουν στην πλήρη ισότητα ενώπιον του νόμου και στις ισχυρές πολιτικές ελευθερίες . Μερικές φορές ο όρος αυτός χρησιμοποιείται εναλλακτικά με τον αναρχισμό, μια ιδεολογία που συνεπάγεται την αντίθετη εξουσία ή την ιεραρχική οργάνωση στη συμπεριφορά των ανθρώπινων σχέσεων, συμπεριλαμβανομένου του κρατικού συστήματος.

Παραπομπές 

Ιδεολογίες
Δεύτερος Ψυχρός Πόλεμος

Ο όρος Δεύτερος Ψυχρός Πόλεμος () ή Νέος Ψυχρός Πόλεμοςχρησιμοποιείται για να περιγράψει την έξαρση των διπλωματικών εντάσεων μεταξύ του δυτικού κόσμου (ειδικά των Ηνωμένων Πολιτειών και της Ευρωπαϊκής Ένωσης) και της Ρωσίας υπό τον Βλαντίμιρ Πούτιν, καθώς και νέους παράγοντες που προσθέτουν σε αυτήν την ένταση, όπως είναι η Κίνα, η Βόρεια Κορέα, η Ινδία, το Πακιστάν και το Ιράν. Αυτός ο όρος μπορεί επίσης να χρησιμοποιηθεί για να αναφερθεί σε μια λανθάνουσα σύγκρουση μεταξύ των Ηνωμένων Πολιτειών και της Κίνας, όπως ο Εμπορικός Πόλεμος μεταξύ των Ηνωμένων Πολιτειών και της Κίνας.

Υπόβαθρο 
Το 1998, ο Τζορτζ Κίναν περιέγραψε την ψηφοφορία που έγινε στη Γερουσία των ΗΠΑ για επέκταση του ΝΑΤΟ προς ανατολάς ώστε να συμπεριλάβει την Πολωνία, την Ουγγαρία και την Τσεχική Δημοκρατία ως «την αρχή ενός νέου ψυχρού πολέμου» και προέβλεψε ότι «οι Ρώσοι θα αντιδράσουν σταδιακά αρκετά αρνητικά και αυτό θα επηρεάσει την πολιτική». Ο δημοσιογράφος Έντουαρντ Λούκας δημοσίευσε το 2008 το βιβλίο του "Ο Νέος Ψυχρός Πόλεμος: Πώς το Κρεμλίνο απειλεί τόσο τη Ρωσία όσο και τη Δύση" (The New Cold War: How the Kremlin Menaces both Russia and the West), υποστηρίζοντας ότι ένας νέος ψυχρός πόλεμος μεταξύ Ρωσίας και Δύσης είχε ήδη ξεκινήσει.

Τον Ιούνιο του 2019, οι καθηγητές του Πανεπιστημίου της Νότιας Καλιφόρνια Στίβεν Λάμυ και Ρόμπερτ Ίνγκλις συμφώνησαν ότι ο «νέος ψυχρός πόλεμος» θα αποσπούσε την προσοχή των πολιτικών κομμάτων από μεγαλύτερα ζητήματα όπως η παγκοσμιοποίηση, η υπερθέρμανση του πλανήτη, η παγκόσμια φτώχεια, η αυξανόμενη ανισότητα και ο λαϊκισμός. Ωστόσο, ο Λάμυ ανέφερε ότι ο νέος ψυχρός πόλεμος δεν είχε ακόμη ξεκινήσει, ενώ ο Ίνγκλις είπε ότι είχε ήδη ξεκινήσει. Ο Ίνγκλις ανέφερε επιπλέον ότι η Κίνα αποτελεί πολύ μεγαλύτερη απειλή από τη Ρωσία στον κυβερνοπόλεμο, αλλά όχι τόσο όσο ο ακροδεξιός λαϊκισμός μέσα από φιλελεύθερα κράτη όπως οι ΗΠΑ.

Στην ομιλία του τον Σεπτέμβριο του 2021 στη Γενική Συνέλευση των Ηνωμένων Εθνών, ο πρόεδρος των ΗΠΑ Τζο Μπάιντεν ανέφερε ότι οι ΗΠΑ «δεν επιδιώκουν έναν νέο ψυχρό πόλεμο ή έναν κόσμο χωρισμένο σε άκαμπτα στρατόπεδα» και ότι οι ΗΠΑ θα συνεργαστούν «με κάθε έθνος που θα προχωρήσει και θα επιδιώξει ειρηνική επίλυση σε κοινές προκλήσεις», παρά τις «έντονες διαφωνίες σε άλλους τομείς, γιατί όλοι θα υποστούμε τις συνέπειες της αποτυχίας μας».

Παραπομπές

Περαιτέρω ανάγνωση 

 Monaghan, Andrew. A'New Cold War'?: Abusing History, Misunderstanding Russia. London: Chatham House, 2015. 
 Smith, Nicholas Ross. A New Cold War?: Assessing the Current US-Russia Relationship. Springer, 2019. 
 Woodward, Jude. The US Vs China: Asia's New Cold War?. Manchester University Press, 2017. 

Συγκρούσεις παγκόσμιας κλίμακας
Γεωπολιτική αντιπαλότητα
Σχέσεις Ρωσίας-Ευρωπαϊκής Ένωσης
Σχέσεις Ρωσίας-Ηνωμένων Πολιτειών
Κέλετρον

To Κέλετρον ήταν αρχαία πόλη στην Ορεστίδα της Άνω Μακεδονίας. Βρισκόταν σε μια χερσόνησο στο εσωτερικό μιας μεγάλης λίμνης, την χώριζε από την ξηρά ένας Ισθμός. Ο Ιεροκλής ο γραμματικός καταγράφει το Κέλετρον ως "Κελαινίδιον". Η πόλη ήταν επίσης γνωστή με το όνομα "Ιουστινιανούπολις". Όταν ξέσπασε ο Δεύτερος Μακεδονικός Πόλεμος ο Ρωμαίος Ύπατος Σουλπίκιος κατέκτησε το Κέλετρον, από εκεί επέστρεψε στους Δασσαρήτες και ανέκτησε την Ιλλυρική Απολλωνία από την οποία είχε ξεκινήσει την εκστρατεία. Η αρχαία πόλη είναι φανερό ότι βρίσκεται στην ίδια θέση και ταυτίζεται με την σημερινή Καστοριά. Η λίμνη με το ίδιο όνομα έχει μήκος 10 χιλιόμετρα και πλάτος 6, η χερσόνησος έχει περίμετρο περίπου 10 χιλιόμετρα και η μύτη της βρίσκεται κοντά στο κέντρο της λίμνης. Στην Βυζαντινή αυτοκρατορία οικοδομήθηκε ένα τείχος έξω από τον Ισθμό με μια τάφρο που μετέτρεψε την πρωτεύουσα σε νησί, στην μέση του τείχους οικοδομήθηκε ένας πύργος στον οποίο βρισκόταν η μοναδική είσοδος στην πόλη. Τα ερείπια ενός άλλου τείχους με πολλούς στρογγυλούς πύργους είναι εμφανή από ένα δεύτερο τείχος που διέσχιζε στο μέσο την χερσόνησο και χώριζε μέχρι τον 19ο αιώνα την Ελληνική από την Οθωμανική συνοικία.

Παραπομπές

Πηγές

Wesseling apud loc.; William Martin Leake, Northern Greece.
Richard Talbert, ed. (2000). Barrington Atlas of the Greek and Roman World. Princeton University Press.

Εξωτερικοί σύνδεσμοι

Το Αρχαίο Κέλετρον

Οικισμοί στην Αρχαία Μακεδονία
Αρχαία Ορεστίδα
Καστοριά
Πόλεις της αρχαίας Καστοριάς
Αγουαδίγια

Η Αγουαδίγια (ισπαν. Aguadilla) είναι πόλη και δήμος του Πουέρτο Ρίκο, που βρίσκεται στο βορειοδυτικό άκρο του νησιού, δυτικά της πόλεως Ισαβέλα. Η πόλη ιδρύθηκε το 1775 από τον Λουίς δε Κόρδοβα. Στην απογραφή του 2020, ο πληθυσμός του δήμου ήταν 55.101 κάτοικοι, που αποκαλούνται «Αγουαδιγιάνος» (Aguadillanos).

Ονομασία και προσωνύμια 
Η σημερινή ονομασία αποτελεί συντόμευση της αρχικής, που ήταν Σαν Κάρλος δε λα Αγουαδίγια (San Carlos de La Aguadilla). Το «Αγουαδίγια» είναι υποκοριστικό του Αγουάδα, ονομασίας της πόλεως και δήμου που βρίσκεται στα νότια της Αγουαδίγια. Ωστόσο σήμερα η Αγουαδίγια έχει μεγαλύτερο πληθυσμό από την Αγουάδα. Η Αγουαδίγια αποκαλείται και με περιγραφικά προσωνύμια («παρατσούκλια»), όπως Jardín del Atlántico (= «Κήπος του Ατλαντικού»), Pueblo de los Tiburones (= «Πόλη των καρχαριών») και La Villa del Ojo de Agua (= «Πόλη της πηγής», από την πηγή νερού που τροφοδοτούσε τους πρώτους κατοίκους και τους Ισπανούς στρατιώτες και σήμερα βρίσκεται στην Πλατεία Ελ Παρτέρε στο κέντρο της πόλεως).

Γεωγραφία
Η πόλη είναι κτισμένη σε γεωγραφικές συντεταγμένες 18°25΄48΄΄ Βόρειο πλάτος και 67°09΄16΄΄ Δυτικό μήκος (κέντρο της πόλεως). Ο δήμος έχει έκταση 95 τετραγωνικά χιλιόμετρα ξηράς ενώ τού αντιστοιχούν και άλλα 101 τετρ. χιλιόμετρα χωρικών υδάτων, και το μέσο υψόμετρο της εκτάσεώς του υπολογίζεται σε 99 μέτρα πάνω από την επιφάνεια της θάλασσας. Υποδιαιρείται σε 16 δημοτικά διαμερίσματα (barrios). Η περιοχή του είναι ελαφρώς λοφώδης σε πεδινό υπόβαθρο. Το λιμάνι της πόλεως «βλέπει» προς τα δυτικά.

Ο Δήμος Αγουαδίγια φιλοξενούσε επί πέντε δεκαετίες (από το 1936 έως το 1973) στο βόρειο άκρο του, την αεροπορική βάση Ράμυ (Ramey) των ΗΠΑ, που μετά το κλείσιμό της άφησε το διεθνές Αεροδρόμιο Ραφαέλ Ερνάντες, το οποίο χρησιμοποιείται σήμερα ως πολιτικός αερολιμένας και δευτερευόντως ως στρατιωτικός, και είναι το δεύτερο μεγαλύτερο σε αριθμό επιβατών αεροδρόμιο του Πουέρτο Ρίκο. Απέχει οδικώς 8 χιλιόμετρα από το κέντρο της πόλεως της Αγουαδίγια.

Παραπομπές

Εξωτερικοί σύνδεσμοι 
 Στατιστικά πληθυσμού ανά δημοτικό διαμέρισμα από το Γραφείο Απογραφών των ΗΠΑ
 Η Αγουαδίγια στο Welcome to Puerto Rico!
 Χάρτης

Αγουαδιγια
Σώπατρος ο Απαμεύς

Ο Σώπατρος ο Απαμεύς ήταν ένας σημαντικός σοφιστής και νεοπλατωνικός φιλόσοφος του 3ου-4ου αιώνα μ.Χ. από την Απάμεια της ρωμαϊκής Συρίας.

Βίος
Ο Σώπατρος ήταν μαθητής του φιλοσόφου Ιάμβλιχου, μετά το θάνατο του οποίου (325 μ.Χ.) μετέβη στην Κωνσταντινούπολη, όπου απόλαυσε την εύνοια και την προσωπική φιλία του Αυτοκράτορα Κωνσταντίνου Α΄. O Αυτοκράτορας τον είχε ορίσει επόπτη των τελετών ιδρύσεως της Κωνσταντινούπολης. Το λεξικό του Σούδα αναφέρει ότι ο Σώπατρος έγραψε διάφορα έργα, συμπεριλαμβανομένου ενός που ονομαζόταν Περί Προνοίας και ενός άλλου που ονομαζόταν Περί τῶν παρ΄ ἀξίαν εὐπραγούντων ἢ δυσπραγούντων. Πιθανόν, από τα πιο σημαντικά έργα που αποδίδονται στον Σώπατρο είναι το Περί Διαιρέσεως Ζητημάτων και οι λύσεις που περιλαμβάνονται εκεί.

Ο ιστορικός Σωζομενός αναφέρει ότι ο Κωνσταντίνος ζήτησε από τον Σώπατρο εξαγνισμό, αφού σκότωσε τον γιο του Κρίσπο και ότι ο Σώπατρος το αρνήθηκε. Ο Σώπατρος ήταν μία από τις πολλές προσωπικότητες που θανατώθηκαν με διαταγή Κωνσταντίνου Α΄, λίγο πριν το 337 μ.Χ. Ο Ζώσιμος αποδίδει τον θάνατό του στις μηχανορραφίες του Αβλάβιου. Ο Ευνάπιος ισχυρίζεται κι εκείνος ότι ο Σώπατρος κατηγορήθηκε από τον Κωνσταντίνο για εκτέλεση μαγείας, εμποδίζοντας μέσω μαγικών τεχνών έναν στόλο φορτωμένο με σιτηρά να φτάσει στην Κωνσταντινούπολη.

Παραπομπές

Εξωτερικοί σύνδεσμοι
Eunapius, Lives of the Sophists
Photius' Bibliotheca   Cod. 161 at The Tertullian Project
 Sigma 845 in Suda On Line project
 Sigma 848 in  Suda On Line project

Συγγραφείς του 4ου αιώνα
Άγκουας ντα Πράτα

Το Άγκουας ντα Πράτα (πορτογ. Águas da Prata) είναι κωμόπολη και δήμος της νότιας Βραζιλίας, στην πολιτεία Σάου Πάουλου. Ο πληθυσμός της είναι 8.221 κάτοικοι (εκτίμηση του 2020) και η έκταση του δήμου 143 τετραγωνικά χιλιόμετρα. Απέχει οδικώς 238 χιλιόμετρα από το Σάο Πάολο.

Η ονομασία Άγκουας ντα Πράτα σημαίνει στην πορτογαλική γλώσσα «νερά του αργύρου» ή «ασημένια νερά». Πράγματι, η πόλη αποτελεί κέντρο υδροθεραπείας. Ο πληθυσμός της τη δεκαετία του 1960 αναφέρεται ως 2.500 κάτοικοι.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 1 (1972), σελ. 562

Αγκουας ντα Πρατα
Astora

Η Astora είναι εταιρεία που δραστηριοποιείται στον χώρο αποθήκευσης φυσικού αερίου στη Γερμανία από τον Φεβρουάριο του 2012 ως άμεση θυγατρική της Wingas. Στο Rehden της Κάτω Σαξονίας, η Astora διαθέτει τη μεγαλύτερη υπόγεια εγκατάσταση αποθήκευσης φυσικού αερίου στη Δυτική Ευρώπη – με όγκο 4,4 δισεκατομμυρίων κυβικών μέτρων αερίου λειτουργίας. Αυτό αντιστοιχεί στην ετήσια απαίτηση δύο εκατομμυρίων μονοκατοικιών ή περίπου το ένα πέμπτο της χωρητικότητας αποθήκευσης φυσικού αερίου στη Γερμανία. Η δεξαμενή Rehden είναι ένα πρώην κοίτασμα φυσικού αερίου που παρήχθη από την Wintershall εκείνη την εποχή.  Η Astora λειτουργεί ένα από τα μεγαλύτερα σπήλαια αποθήκευσης φυσικού αερίου στη Γερμανία στο Jemgum της Κάτω Σαξονίας από το 2013. Ο όγκος του φυσικού αερίου θα είναι έως και 1 δισεκατομμύριο κυβικά μέτρα έως το 2018. Τον Μάιο του 2007, η εγκατάσταση αποθήκευσης φυσικού αερίου Haidach κοντά στο Straßwalchen στο Σάλτσμπουργκ άνοιξε με όγκο αποθήκευσης έως και 1,2 δισεκατομμύρια κυβικά μέτρα φυσικού αερίου από την Astora, την Rohöl-Aufsuchungs AG (RAG) και την Gazprom Export. Μέχρι το 2011, αυτή η εγκατάσταση αποθήκευσης, η οποία ήταν συνδεδεμένη μόνο με το γερμανικό δίκτυο φυσικού αερίου, επεκτάθηκε σε 2,6 δισεκατομμύρια κυβικά μέτρα επεκτάθηκε. Έχει επίσης συνδεθεί με το αυστριακό δίκτυο φυσικού αερίου από το 2014.

Παραπομπές
Ναός της Αγίας Τριάδας (Χαλέπι)

Ο Ναός της Αγίας Τριάδος, στο Χαλέπι (στην αρμενική γλώσσα: Սուրբ Երրորդութիւն Եկեղեցի, Sourp Yerrortutyun; στην αραβική γλώσσα: كنيسة الثالوث الأقدس) ανήκει στη Καθολική Αρμενική Εκκλησία.  

Αρχιτέκτονας του ναού, που θυμίζει τον Καθεδρικό Ζβαρτνοτς (Zvartnots), στη νοτιοδυτική Αρμενία, (γι΄αυτό λέγεται και Zvartnots) ήταν ο Πασκάλ Παμπουτζιάν (Pascal Paboudjian). Ο ναός καθαγιάστηκε το 1965, στη 50η επέτειο της Γενοκτονίας των Αρρμενίων και ανακαινίστηκε το 1990.  Στο εκκλησιαστικό συγκρότημα στεγάζεται το σχολείο Ζβαρτνοτς, που είναι γνωστό στα αραβικά ως Σχολείο al-Farah (στα αραβικά: مدرسة الفرح) και ανήκει στην Αρμενική Καθολική Αρχιεπαρχία του Χαλεπίου (Armenian Catholic Archeparchy of Aleppo).

Παραπομπές
Ναός του Αγίου Φραγκίσκου της Ασίζης (Χαλέπι)

Ο Ναός του Αγίου Φραγκίσκου της Ασσίζης, στο Χαλέπι (στα γαλλικά: Église Saint-François-d'Assise) ανήκει στη καθολική εκκλησία και ήταν ο καθεδρικός ναός του Αποστολικού Βικαριάτου του Χαλεπίου και η έδρα του καθολικού επισκόπου στο Χαλέπι μέχρι το 2011, όταν καθαγιάστηκε ο νέος Καθεδρικός (Cathedral of the Child Jesus). Είναι γνωστός και ως η Λατινική Εκκλησία του Χαλεπίου.  

Στις 25 Οκτωβρίου 2015, κατά τη διάρκεια εμφυλίου πολέμου στη Συρία, μια οβίδα χτύπησε το ναό ενώ στο εσωτερικό του πραγματοποιούνταν η
κυριακάτικη λειτουργία, με αποτέλεσμα να τραυματιστούν ελαφρά έξι πιστοί.

Παραπομπές

Εξωτερικός σύνδεσμος
https://latinparishaleppo.org/en/home/
Επίσκοπος Ευρίπου Χρυσόστομος Παναγόπουλος

Ο Επίσκοπος Ευρίπου Χρυσόστομος (κατά κόσμον Μάριος Παναγόπουλος) είναι βοηθός επίσκοπος της  Ιεράς Αρχιεπισκοπής Αθηνών και Πρωτοσυγκελλεύων της Ιεράς Μητροπόλεως Νικαίας.

Γεννήθηκε στην Αθήνα το 1972. Μετά τις εγκύκλιες σπουδές του, που ολοκλήρωσε στο Αιγάλεω, εισήχθη στην Ανωτέρα Εκκλησιαστική Σχολή Αθηνών και στη συνέχεια στη Θεολογική Σχολή του Πανεπιστημίου Αθηνών.

Το 1995 εκάρη μοναχός στην Ιερά Μονή Αγίων Πατέρων Σχιστού Περάματος. Διάκονος χειροτονήθηκε το 1995 και πρεσβύτερος το 1998 από τον Μητροπολίτη Νικαίας Αλέξιο. Την ημέρα της χειροτονίας του σε Πρεσβύτερο έλαβε και το οφφίκιο του Αρχιμανδρίτη. Υπηρέτησε στη Μητρόπολη Νικαίας ως γενικός αρχιερατικός επίτροπος από το 1999 έως το 2003 και ως πρωτοσύγκελλος από το 2004 έως το 2019. Από την εκλογή του μέχρι σήμερα κατέχει την θέση του πρωτοσυγκελλεύοντος.

Στις 21 Μαρτίου 2019 εξελέγη Βοηθός Επίσκοπος της Ιεράς Αρχιεπισκοπής Αθηνών,με τον τίτλο της πάλαι ποτέ διαλαμψάσης Επισκοπής Ευρίπου λαβόντα ψήφους 57 και έχοντας συνυποψηφίους τον Πανοσιολογιώτατο Αρχιμανδρίτη Φιλόθεο Νικολάκη λαβόντα ψήφους 2 τον Πανοσιολογιώτατο Αρχιμανδρίτη Στέφανο Σταυρακάκη λαβόντα ψήφο 1. Επίσης υπήρξαν 13 λευκές και 2 άκυρες ψήφοι.

Χειροτονήθηκε επίσκοπος στον Ιερό Ναό Αγίας Τριάδος Αιγάλεω στις 24 Μαρτίου. Τη χειροτονία τέλεσε ο Μητροπολίτης Νικαίας Αλέξιος.

Πηγές 
 Δελτίο τύπου τρίτης συνεδρίας της Ιεράς Συνόδου της Ιεραρχίας της Εκκλησίας της Ελλάδος(21/3/2019).
 Ολοκληρώθηκε η Ιεραρχία – Αυτοί είναι οι νέοι Επίσκοποι

Εκκλησία της Ελλάδος
Επίσκοποι
Μητροπολίτες
Μπάρμπαρα Σένεμπεργκερ

Η Μπάρμπαρα φον Σίρστετ (το γένος Σένεμπεργκερ, 5 Μαρτίου 1974) είναι Γερμανίδα τηλεπαρουσιάστρια, ηθοποιός και τραγουδίστρια.

Πρώιμη ζωή 
Η Σένεμπεργκερ είναι το μόνο παιδί του κλαρινετίστα Χανς Σένεμπεργκερ και της συζύγου του Άνεμαρι. Σπούδασε κοινωνιολογία, ιστορία τέχνης και επικοινωνία στο Άουγκσμπουργκ.

Καριέρα

Τηλεόραση 
Από το 1999, η Σένεμπεργκερ συμμετέχει σε πολλές γερμανικές εκπομπές, συμπεριλαμβανομένων των Die Schöneberger Show και Blondes Gift ("Ξανθό Δηλητήριο"), για τις οποίες έλαβε ένα βραβείο Γκρίμε. Επίσης συμμετείχε σε πολλές τηλεοπτικές ταινίες και έχει παρουσιάσει τελετές βραβείων όπως το Βραβείο Έκο 2009. 

Η Σένεμπεργκερ εκπροσώπησε τη Γερμανία στον Διαγωνισμό Τραγουδιού Eurovision 2015, που πραγματοποιήθηκε στη Βιέννη και στον διαγωνισμό του 2016, ο οποίος διεξήχθη στη Στοκχόλμη – νωρίτερα παρουσίασε επίσης το Unser Lied für Stockholm ("Το τραγούδι μας για τη Στοκχόλμη"). Η Σένεμπεργκερ εκπροσώπησε και πάλι τη Γερμανία στον διαγωνισμό του 2017 στο Κίεβο, στον διαγωνισμό του 2018 στη Λισαβόνα, στον διαγωνισμό του 2019 στο Τελ Αβίβ και στον διαγωνισμό του 2021 στο Ρότερνταμ. Σε όλους τους διαγωνισμούς ανακοίνωσε τις βαθμολογίες της χώρας της.

Μουσική 

Το 2007, η Σένεμπεργκερ κυκλοφόρησε το πρώτο της στούντιο άλμπουμ, Jetzt singt sie auch noch! («Τώρα τραγουδάει κι αυτή!»). Το δεύτερο άλμπουμ της, Nochmal, nur anders ("Πάλι, μόνο διαφορετικό"), ακολούθησε το 2009. Το 2014 ανακοίνωσε την πρώτη της Μουσική Περιοδεία στη Γερμανία. Στις 25 Οκτωβρίου 2013, κυκλοφόρησε το τρίτο άλμπουμ της Σένεμπεργκερ, γνωστό από το ραδιόφωνο και την τηλεόραση, το οποίο περιστρέφεται θεματικά γύρω από τη ζωή της ανάμεσα σε μια γυναίκα που συμμετέχει στην τηλεόραση και μια νοικοκυρά.

Στις 11 Μαΐου 2018, κυκλοφόρησε το τέταρτο άλμπουμ της Σένεμπεργκερ Eine Frau gives Informations, το οποίο πραγματεύεται τις γυναίκες από διαφορετική οπτική γωνία σε κάθε τραγούδι και διασκεδάζει τους άντρες.

Ραδιόφωνο 
Τον Οκτώβριο του 2018 ξεκίνησε ένα 24ωρο ραδιοφωνικό πρόγραμμα με επίκεντρο την ίδια, το Barba Radio.

Προσωπική ζωή 
Η Σένεμπεργκερ μένει στο Βερολίνο με τον δεύτερο σύζυγό της, τον Μαξιμίλιαν φον Σίρστατ και έχει έναν γιο και μια κόρη. Το 2009, της απονεμήθηκε το βραβείο Douglas Hope Carrier. Είναι επίσης, μαζί με τον συνάδελφό της τηλεοπτικό παρουσιαστή Όλιβερ Βέλκε, επί μακρόν πρεσβευτή του διεθνούς οργανισμού βοήθειας για τα παιδιά terre des hommes.

Δισκογραφία

Άλμπουμ στούντιο

Παραπομπές
Ρένα... να η ευκαρία

Ρένα... να η ευκαρία είναι τίτλος ελληνικής κινηματογραφικής ταινίας του 1980

Πλοκή 
Μια μοδίστρα (Ρένα Βλαχοπούλου), που έχει οικονομικές δυσκολίες, κερδίζει 20 εκατομμύρια στην κλήρωση του λαχείου, αλλά χάνει τον τυχερό λαχνό. Οι διαφημιστικές εταιρείες θα θελήσουν να εκμεταλλευτούν τη δημοσιότητα που περιβάλλει το περιστατικό, και η μοδίστρα θα βρεθεί περιστοιχισμένη από επιτήδειους που προσπαθούν να της πάρουν τα λεφτά. Η σωτηρία της θα βρεθεί στο πρόσωπο ενός ράφτη ο οποίος την αγαπούσε μυστικά επί σειρά ετών.

Η ταινία προβλήθηκε τη σαιζόν 1980-1981 και έκοψε 221.764 εισιτήρια. Ήρθε στην 4η θέση σε 25 ταινίες.

Εξωτερικοί σύνδεσμοι

Παραπομπές 

Ταινίες του 1980
Ελληνικές ταινίες
Ταινίες παραγωγής Καραγιάννης - Καρατζόπουλος
Ταινίες σε σκηνοθεσία Κώστα Καραγιάννη
Πρωτάθλημα καλαθοσφαίρισης Α1 εθνικής κατηγορίας γυναικών 2021-2022

Το Πρωτάθλημα Ελλάδος Γυναικών της περιόδου 2021-22 αποτελεί την 25η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων. 

Πρωταθλητής αναδείχθηκε ο Ολυμπιακός για 6η φορά στην ιστορία του, επικρατώντας του Παναθηναϊκού με 4-2 νίκες.

Συμμετέχοντες 

Την προηγούμενη χρονιά τον τίτλο του Πρωταθλητή Ελλάδος είχε κατακτήσει ο Παναθηναϊκός. Αδυναμία συμμετοχής στο νέο πρωτάθλημα δήλωσαν οι Κρόνος, Μελίσσια και Σπόρτιγκ. 

Τέσσερις (4) ομάδες του Πρωταθλήματος διαθέτουν την έδρα τους στην Αττική, μία (1) στον Πειραιά, μία (1) στη  Θεσσαλονίκη, μία (1) στα Ιωάννινα, μία (1) στα Χανιά και μία (1) στο νησί της Λευκάδας.

Παραπομπές

Εξωτερικοί σύνδεσμοι 

2021 2022
Πρωταθλημα Ελλαδος Α1 Γυναικών 2021 2022
Πρωταθλημα Ελλαδος Α1 Γυναικών 2021 2022
Μυκήνες Αργολίδας

Οι Μυκήνες (παλαιά ονομασία: Χαρβάτι) είναι πεδινό χωριό του νομού Αργολίδας. Υπάγονται στην κοινότητα Μυκηνών της δημοτικής ενότητας Μυκηνών του Δήμου Άργους-Μυκηνών της Περιφέρειας Πελοποννήσου. Βρίσκονται κτισμένες κοντά στον ομώνυμο αρχαιολογικό χώρο, επάνω στον Αργολικό κάμπο και στους πρόποδες της Σάρας, ενός παράβουνου του Αραχναίου σε υψόμετρο 109 μέτρων. Οι Μυκήνες αποτελούν ένα απο τα Αρβανιτοχώρια του νομού. Το 2011 κατέγραψαν 354 μόνιμου κατοίκους. 

Το 1834 το χωριό υπάχθηκε στον δήμο Μυκηνών, το 1912 στην κοινότητα Χαρβατίου (έπειτα Μυκηνών) και το 1997 στον Δήμο Μυκηναίων ως έδρα του. Σήμερα αποτελεί κοινότητα του δήμου Άργους - Μυκηνών.

Πληθυσμός 
Οι Μυκήνες γνώρισαν σημαντική πληθυσμιακή αύξηση απο το 1879 μέχρι και το 1940, μία πιο ήπια αύξηση εως και το 2001 και μία μεγάλη μείωση το 2011.

Παραπομπές 

Χωριά του νομού Αργολίδας
Δήμος Άργους - Μυκηνών
Javelin Medium Antiarmor Weapon System

Το Javelin Medium Antiarmor Weapon System είναι ο πρώτος κατευθυνόμενος πύραυλος αντιαρματικού που αναπτύχθηκε στις Ηνωμένες Πολιτείες και υιοθετήθηκε από τις Ένοπλες Δυνάμεις των ΗΠΑ .  Το όπλο μπορεί να λειτουργήσει από έναν στρατιώτη σε θωρακισμένους στόχους.  Αφού ο στρατιώτης συλλάβει τον στόχο, ο πύραυλος κατευθυνόμενος με υπέρυθρες κατευθύνεται προς τον στόχο.

Το σύστημα εισήχθη στον στρατό των Ηνωμένων Πολιτειών και στο Σώμα Πεζοναυτών των Ηνωμένων Πολιτειών το 1996 ως αντικατάσταση του FGM-77 Dragon και τώρα εξάγεται σε περίπου δώδεκα πολιτείες. 

Το οπλικό σύστημα αποτελείται από μια συσκευή παρατήρησης και απόκτησης στόχων και τον σωλήνα εκτόξευσης, που περιέχει το βλήμα. Αυτό περιλαμβάνει επίσης πακέτα μπαταριών και πακέτα ψύξης. Δύο συστήματα εκπαίδευσης είναι διαθέσιμα για εκπαίδευση

Ο Δείκτης Συστήματος των Ενόπλων Δυνάμεων των ΗΠΑ για τον κατευθυνόμενο πύραυλο που χρησιμοποιείται είναι FGM-148 .

Παραπομπές

Όπλα
Άρια Αργολίδας

Η Άρια (παλαιά ονομασία: Άρεια) είναι πεδινό χωριό του νομού Αργολίδας. Βρίσκεται στα βόρεια του Ναυπλίου, σε απόσταση τριών χιλιομέτρων απο το κέντρο της πόλης και πλέον ουσιαστικά αποτελεί προάστιο του. Είναι το πρώτο χωριό που συναντάμε πάνω στο δρόμο Ναυπλίου – Επιδαύρου και είναι χτισμένο στους πρόποδες ενός λόφου που αποτελεί συνέχεια του λόφου του Παλαμηδιού. 

Σύμφωνα με την απογραφή του 2011 ο πληθυσμός της Άριας ανέρχεται στους 3.376 κατοίκους και αποτελεί τον τρίτο μεγαλύτερο οικισμό στην Αργολίδα. Τα τελευταία χρόνια το χωριό έχει γνωρίσει έντονη ανάπτυξη λόγω της γειτνίασης του με το Ναύπλιο. Στην Άρια συμπεριλαμβάνονται, εκτός του κυρίου οικισμού, ο Εξώστης (Μερζές), η Αγία Κυριακή και η Αγία Μονή. Η περιοχή της Άριας προσφέρει υπέροχη θέα της πόλης του Ναυπλίου, η οποία βρίσκεται απλωμένη μπροστά του, με το Παλαμήδι και το Μπούρτζι.

Εκκλησίες 

 Κοίμηση της Θεοτόκου: Είναι η κεντρική εκκλησία της Άριας. Η Κοίμηση  της Θεοτόκου είναι χτισμένη το1866 επάνω σε προϋπάρχοντα παλαιοχριστιανικό ναό βυζαντινού ρυθμού. Το τέμπλο της που είναι από μάρμαρο, κατασκευάστηκε το 1893. Την παραμονή του δεκαπενταύγουστου, η Κοίμηση Θεοτόκου Άριας πανηγυρίζει με εσπερινό και μετά ακολουθεί λιτάνευση της ιερής εικόνας προς ευλογία των ντόπιων.  Ανήμερα του δεκαπενταύγουστου, τελείται πανηγυρική θεία λειτουργία.

 Άγιος Βλάσιος: Είναι μικρό εκκλησάκι που αποτελείται από μια μικρή βασιλική με επίπεδη στέγη και παρόλο που χτίστηκε στα τέλη του 19ου αιώνα, είναι βέβαιο ότι προϋπήρχε χριστιανικός ναός στο σημείο (στην κορυφή του λόφου σημειώνεται η ύπαρξη εκκλησίας σε Ενετικό τοπογραφικό του 1714). Το πανέμορφο  αυτό εκκλησάκι του Αγίου Βλασίου Άριας που χρονολογείται πάνω από 150 χρόνια, βρίσκεται στη βόρεια πλευρά της Άριας στην κορυφή του λόφου Μαγούλα. Γιορτάζει: (11 Φεβρουαρίου.)

Πληθυσμός 
Η Άρια έχει καταγράψει θετική πληθυσμιακή μεταβολή σε όλες τις απογραφές απο το 1879. Ιδιαίτερα σημαντική αύξηση έχει καταγράψει τα τελευταία σαράντα χρόνια.

Παραπομπές 
Χωριά του νομού Αργολίδας
Δήμος Ναυπλιέων
Λουί Καμίλ Μαϊγιάρ

Ο Λουί Καμίλ Μαϊγιάρ (αγγλ. Louis Camille Maillard) (4 Φεβρουαρίου 1878 – 12 Μαΐου 1936) ήταν Γάλλος γιατρός και χημικός, ο οποίος είχε ιδιαίτερη συμβολή στη μελέτη των νεφρικών διαταραχών. 

Έγινε πρόσθετα γνωστός για τη φερώνυμη «αντίδραση του Μαϊγιάρ», ήτοι, την αντίδραση που ο ίδιος πρώτος περιέγραψε -το 1912- σύμφωνα με την οποία τα αμινοξέα και τα σάκχαρα αντιδρούν στα τρόφιμα με τα λίπη και δίνουν μία καφετί (έως μαύρη) γευστική επιφάνεια, π.χ. στο ψωμί, στις μπριζόλες μέχρι και τα ζαχαρωτά.

Πρώτα χρόνια 

Γεννήθηκε στις 4 Φεβρουαρίου 1878 στο Ποντ-α-Μουσόν της Γαλλίας από τον Léon Charles Arthur Maillard (1841-1920) και τη Marie Mathilde Baudot (1847-1934) και ήταν το μικρότερο από τα τρία αδέλφιά του. 

Ο Μαϊγιάρ απέκτησε το μεταπτυχιακό του στο Νανσί το 1897 και το διδακτορικό του στην Ιατρική το 1903. Στη συνέχεια εργάστηκε στο Χημικό Τμήμα της Ιατρικής Σχολής του Πανεπιστημίου του Νανσί.

Στις 6 Ιουνίου 1910, παντρεύτηκε την Jeanne Louise Faisans. Το 1914, μετακόμισε στο Παρίσι όπου και εργάστηκε ως επικεφαλής της βιολογικής ομάδας στο Χημικό Εργαστήριο στο Πανεπιστήμιο του Παρισιού. Το 1919 εκλέχτηκε καθηγητής βιολογικής και ιατρικής χημείας στο Τμήμα Φαρμακευτικής στο Πανεπιστήμιο του Αλγερίου - Ακαδημία Ιατρικής.

Συνεισφορές 
Στο Παρίσι, οι ερευνητικές εργασίες του για τη φυσιολογία, ιδιαίτερα για το μεταβολισμό της ουρίας και τις ασθένειες των νεφρών, τον ώθησαν να εισαγάγει νέες θεωρίες σχετικά με την ουρογενική ατέλεια και την έννοια του «συντελεστή Μαϊγιάρ», ή αλλιώς «δείκτης ουρογενικών ατελειών». Οι ιδέες του αποδείχθηκαν πολύ χρήσιμες στη διάγνωση νεφρικών διαταραχών που προκαλούνται από ποικίλα αίτια.

Το 1912 εκπόνησε μελέτες για την αντίδραση μεταξύ αμινοξέων και σακχάρων. Αυτό το έργο του θεωρείται μια από τις σημαντικότερες συνεισφορές του στην επιστήμη, ενώ η αντίδραση Μαϊγιάρ -προς τιμήν του- έλαβε το όνομά του. Για αυτήν την ποικιλία έργων έλαβε πολλά βραβεία, συμπεριλαμβανομένου και του βραβείου της Γαλλικής Ακαδημίας Ιατρικής το 1914.

Τελευταία χρόνια 
Ο Μαϊγιάρ γράφτηκε στον γαλλικό στρατό κατά τη διάρκεια του Πρώτου Παγκοσμίου Πολέμου, αλλά η υγεία του επηρεάστηκε αρνητικά. 

Μετά τον πόλεμο, έφυγε αιφνίδια από το Παρίσι το 1919 προκειμένου να καταλάβει πανεπιστημιακή θέση στο Τμήμα Φαρμακευτικής στη Σχολή Ιατρικών Επιστημών στο Αλγέρι (Αλγερία). Κατά τη διάρκεια αυτής της περιόδου, σταμάτησε κάθε έρευνα.

Πέθανε ξαφνικά στις 12 Μαΐου 1936 στο Παρίσι, ενώ συμμετείχε σε μία ακαδημαϊκή δράση για υποτροφίες.

Ο Μαϊγιάρ χρίστηκε ως "Ιππότης της Λεγεώνας της Τιμής" στις 30 Ιουλίου 1916 από τον Υπουργό Πολέμου. Τότε υπηρετούσε ως Ταγματάρχης Ιατρός Α' Τάξεως στην Εφεδρεία της Υγειονομικής Υπηρεσίας του 11ου Σώματος Στρατού της Γαλλίας. Αυτός ο τίτλος του αφαιρέθηκε στις 24 Δεκεμβρίου 1920 από το Γενικό Υπουργείο Οικονομικών του Αλγερίου, με αντάλλαγμα ένα συνταξιοδοτικό βιβλιάριο αποταμίευσης, το οποίο και έλαβε τότε.

Παραπομπές 

Γάλλοι χημικοί
Μαλίκι (Αλβανία)

Το Μαλίκι, γνωστό και ως Μαλίκη (αλβανικά: Maliqi), είναι κωμόπολη και δήμος στο Νομό Κορυτσάς της ανατολικής Αλβανίας. Είναι η μικρότερη από τις δύο πόλεις της περιοχής, η άλλη είναι η Κορυτσά, 11 χλμ. νοτιοανατολικά του Μαλικίου. Ο σημερινός διευρυμένος δήμος σχηματίστηκε κατά τη μεταρρύθμιση της τοπικής αυτοδιοίκησης του 2015 με τη συγχώνευση των πρώην διοικητικών ενοτήτων Γκόρα, Λιμπονίκ, Μαλίκι, Μόγκλιτσα, Πιργκ, Πόγιαν και Βρέστας. Έδρα του δήμου είναι η κωμόπολη Μαλίκι. Ο συνολικός πληθυσμός είναι 41.757 (απογραφή 2011), σε συνολική έκταση 656,89 τετραγωνικών χιλιομέτρων. Ο πληθυσμός του πρώην δήμου κατά την απογραφή του 2011 ήταν 4.290 κάτοικοι.

Παραπομπές

Πόλεις της Αλβανίας
Σεμίνα Διγενή

Η Σεμίνα Διγενή (Αθήνα, 8 Μαΐου 19??) είναι Ελληνίδα δημοσιογράφος, πολιτικός και παρουσιάστρια τηλεοπτικών εκπομπών.

Βιογραφία  
Η Σεμίνα Διγενή σπούδασε δημοσιογραφία και πολιτικές επιστήμες στην Ιταλία. Από μικρή ήθελε να γίνει δημοσιογράφος όπως δήλωσε η ίδια. Υπήρξε μέλος της Ένωσης Ξένων Ανταποκριτών της χώρας. Εργάστηκε σε πολλά ελληνικά και ιταλικά μέσα ενημέρωσης, όπως τις εφημερίδες Αυγή, Ελευθεροτυπία κ.α. Υπήρξε εμπνεύστρια, παρουσιάστρια και πρότζεκτ μάνατζερ πολλών τηλεοπτικών εκπομπών που σημείωσαν μεγάλη επιτυχία στην ελληνική τηλεόραση, από το 1982 ως το 2009. Διετέλεσε επίσης διευθύντρια προγράμματος του τηλεοπτικού σταθμού ALPHA, σύμβουλος προγραμμάτων στην ΕΡΤ και παραγωγός ντοκιμαντέρ σε διάφορες χώρες (π.χ. Κούβα, ΗΠΑ, κ.τ.λ.). Έχει βραβευθεί επίσης με 18 βραβεία για την προσφορά της στην ελληνική τηλεόραση και 12 για την φιλανθρωπική της δράση. Είναι επίσης ιδιοκτήτρια του ομίλου MEDIASOUP. Ήταν επίσης υπεύθυνη πολιτισμού στην εφημερίδα real news, όπου διατηρούσε ένα δισέλιδο ένθετο. Επίσης δουλεύει στον ομώνυμο ραδιοφωνικό σταθμό όπου κάθε Παρασκευή στις 10 το βράδυ παρουσιάζει ραδιοφωνική εκπομπή.

Στις ευρωεκλογές και τις βουλευτικές εκλογές του 2019 κατέβηκε υποψήφια ευρωβουλευτής και βουλευτής αντίστοιχα με το συνδυασμό του Κ.Κ.Ε.. Εξελέγη με πάνω από 30.000 ψήφους στις ευρωεκλογές, αλλά παραιτήθηκε για να θέσει υποψηφιότητα για βουλευτής στην πρώτη εκλογική περιφέρεια Πειραιά στις βουλευτικές εκλογές, όπου δεν κατάφερε να εκλεγεί και έμεινε εκτός Βουλής.

Σύζυγος της υπήρξε ο επίσης δημοσιογράφος Γιώργος Καράλης, με τον οποίο απέκτησε μία κόρη, τη σκηνοθέτρια Κίρκη Κάραλη.

Παραπομπές

Ελληνίδες δημοσιογράφοι
Ελληνίδες τηλεπαρουσιάστριες
Έλληνες πολιτικοί
Ύμνος του Απόλλωνα Σμύρνης

Ο ύμνος του Απόλλων Σμύρνης είναι ο ύμνος ελληνικού αθλητικού σωματείου Απόλλων Σμύρνης

Αυτός είναι ο πρώτος ύμνος που έχει ο Απόλλων Σμύρνης. Αν και πολύ δημοφιλές στις τάξεις των Απολλωνιστών είναι και το ¨Δίπλα στην coloumbia¨

Το κομμάτι ακολουθεί ρυθμό εμβατηρίου

Ιστορία 
Για τον ύμνο του Απόλλων γενικά δεν γνωρίζουμε πολλά πράγματα. Γνωστό είναι ότι η σύνθεση του ανήκει στον Πέτρο Γιαννάκο που έχει συνθέσει και τον ύμνο του Π.Α.Ο.Κ.

Από την σεζόν 2006-2007 ο ύμνος του Απόλλων ακούγεται στα μεγάφωνα του γηπέδου του Απόλλων κατά την είσοδο των παικτών στο γήπεδο αλλά και μετά την λήξη του αγώνα δημιουργώντας έναν πολύ καλό ακουστικά ήχο.

Στον ύμνο αναφέρονται κυρίως λόγια θετικά για τον θεό Απόλλων ο οποίος αναφέρετε ως θεός της ομορφιάς και πηγή πολιτισμού.

Δίπλα από την Columbia 
Ένα πολύ γνωστό τραγούδι φιλικό προς του Απολλωνιστές είναι το δίπλα στην coloumbia. Ένα τραγούδι που αναφέρετε στο γήπεδο του Απόλλων την Ριζούπολη και πήρε τον τίτλο του από το εργοστάσιο film της coloumbia που είναι δίπλα στο γήπεδο.
Λεζέ

Το Λεζέ (  ;    ) είναι μία κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Δείτε επίσης 

 Κατάλογος κοινοτήτων του Νομού Μοζέλ

Βιβλιογραφία 

 Υδρογραφικό Λεξικό της Γαλλίας, Αντουάν Λουί, Τεοντόρ Ραβινέ, 1824
 Ανακοίνωση της Λωρραίνης, Ωγκουστέν Καλμέ, 1840
 Τοπογραφικό λεξικό του διαμερίσματος του Μερτ σελίδα 98, Ανρί Λεπάζ, 1862
 Ετυμολογικό λεξικό τοπωνυμίων στη Γαλλία, Αλμπέρ Ντωζά and Σαρλ Ροσταίν, Λαρούς 1963
 Οι φραγκικοί και αλεμανικοί οικισμοί στη Γαλλία, Άντολφ Σίμπερ, 2011

Βιβλιογραφικές αναφορές

Εξωτερικοί σύνδεσμοι 

 Εθνικό Γεωγραφικό Ινστιτούτο: Λεζέ
 Δημόσιο υπηρεσία του Ανουίρ: Λεζέ
 Annuaire-Mairie.fr: Λεζέ
 INSEE: Λεζέ
Κοινότητες της Μοζέλ
Σελίδες με πηγές CS1 στα Γαλλικά (fr)
Επίθεση στο Κίεβο (2022)

Η Μάχη του Κιέβου ήταν μέρος της στρατιωτικής εισβολής της Ρωσίας στην Ουκρανία, με σκοπό τον έλεγχο της ουκρανικής πρωτεύουσας. Η εισβολή των ρωσικών δυνάμεων πραγματοποιήθηκε ταχύτατα το πρωί της 24ης Φεβρουαρίου 2022 από τα σύνορα της Ουκρανίας με τη Λευκορωσία, με σκοπό την περικύκλωση του Κιέβου. Αρχικά, οι ρωσικές δυνάμεις κατέλαβαν βασικές περιοχές στα βόρεια και δυτικά του Κιέβου, οδηγώντας σε διεθνείς εικασίες για την επικείμενη πτώση της πόλης. Ωστόσο, η σκληρή ουκρανική αντίσταση μείωσε τη δυναμική. Η κακή ρωσική επιμελητεία και τακτικές αποφάσεις βοήθησαν τους αμυνόμενους να αποτρέψουν τις προσπάθειες περικύκλωσης και, μετά από ένα μήνα παρατεταμένων μαχών, οι ουκρανικές δυνάμεις έκαναν επιτυχημένες αντεπιθέσεις. Οι Ρώσοι άρχισαν να αποχωρούν στις 29 Μαρτίου. Στις 2 Απριλίου, οι ουκρανικές αρχές δήλωσαν ότι το Κίεβο και η γύρω επαρχία ήταν και πάλι υπό ουκρανικό έλεγχο. Αυτό θεωρήθηκε ως μεγάλη οπισθοχώρηση για τη Ρωσία, καθώς η κατάληψη του Κιέβου ήταν ένας από τους κύριους στόχους της εισβολής.

Παραπομπές
Πανελλήνιο πρωτάθλημα κλειστού στίβου γυναικών 2022

Το Πανελλήνιο πρωτάθλημα κλειστού στίβου γυναικών 2022 ήταν η 36η διοργάνωση του Πανελληνίου πρωταθλήματος κλειστού στίβου γυναικών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 26 και 27 Φεβρουαρίου του 2022.

Σχόλια
Στην ανεπίσημη Βαθμολογία Γυναικών του ΣΕΓΑΣ ο Παναθηναϊκός ΑΟ ήταν πρώτος με 53 βαθμούς. Ακολούθησαν ΓΣ Κηφισιάς με 40 βαθμούς και ΓΣ Ελευθέριος Βενιζέλος με 35 βαθμούς. 

Στην ανεπίσημη Γενική Βαθμολογία Ανδρών και Γυναικών του ΣΕΓΑΣ πρώτος ήταν ο Παναθηναϊκός ΑΟ με 66 βαθμούς . Ακολούθησαν ΑΣΣ Αλέξανδρος Μακεδονίας με 60 βαθμούς και ΓΣ Κηφισιάς με 57 βαθμούς.

Αποτελέσματα
2020 | 2021 | 2022 | 2023 | 2024

Παραπομπές 

Κλειστου στιβου γυναικων
Στίβος το 2022
Διοργανώσεις στίβου στον Πειραιά
Λα Λουβιέρ

Η Λα Λουβιέρ (γαλλικά: La Louvière· βαλλωνικά: El Lovire) είναι πόλη και δήμος της Βαλλωνίας που βρίσκεται στην επαρχία Αινώ του Βελγίου.

Ο δήμος αποτελείται από τις ακόλουθες περιοχές: Μπουσουά, Αιν-Σαν-Πωλ, Αιν-Σαν-Πιέρ, Ουντάν-Αιμερί, Ουντάν-Γκιονί, Λα Λουβιέρ, Μωράζ, Σαν-Βάαστ, Στρεπύ-Μπρακενί και Τριβιέρ.

Η Λα Λουβιέρ είναι η πρωτεύουσα της περιοχής Σοντρ, μιας πρώην περιοχής εξορύξεως άνθρακα στην βιομηχανική κοιλάδα της Βαλλωνίας, μεταξύ της Μπορινάζ στη Δύση και της Πεΐ Νουάρ στα ανατολικά.

Αδελφοποιήσεις
: Σαιν-Μωρ-ντε-Φοσέ
: Φολίνιο
: Κόρδοβα
: Μπόινιτσε
: Κάλις
: Κερασούντα

Παραπομπές

Μνημεία Παγκόσμιας Κληρονομιάς στο Βέλγιο
Πρόσυμνα Αργολίδας

Η Πρόσυμνα (ή Προσύμνη, παλαιά ονομασία: Μπερμπάτι) είναι ημιορεινό χωριό του νομού Αργολίδας. Βρίσκεται σε μία μικρή κλειστή πεδιάδα στους πρόποδες του όρους Αραχναίου σε υψόμετρο 250 μέτρων. Απο το χωριό ρέει ο ποταμός Αστερίων. Στην απογραφή του 2011 διέμεναν μόνιμα 589 κάτοικοι στο χωριό ενώ αποτελεί έδρα της κοινότητας Προσύμνης. 

Το χωριό ασχολείται επι των πλείστων με την ελαιοκομία, την καλλιέργια εσπεριδοειδών και την κτηνοτροφία. Διαθέτει δημοτικό σχολείο και μουσικό γυμνάσιο (που εξυπηρετεί όλο τον νομό). Η Πρόσυμνα ανήκει στα Αρβανιτοχώρια της Αργολίδας -όπως και τα περισσότερα χωριά του Αραχναίου- όπου και ομιλείται η Αρβανίτικη γλώσσα. Από το χωριό διέρχεται η αρχαία οδός που συνέδεε το Άργος με την Κόρινθο μέσω του Αραχναίου και ονομαζόταν «Κοντοπορεία». Το χωριό υπήρξε ανεξάρτητη κοινότητα απο το 1912 μέχρι το 1997, ύστερα εντάχθηκε στον Δήμο Μυκηναίων και πλέον αποτελεί τοπική κοινότητα του Δήμου Άργους - Μυκηνών.

Πληθυσμός 
Η Πρόσυμνα γνώρισε σημαντική πληθυσμιακή αύξηση απο το 1879 μέχρι και το 1961 αλλά έκτοτε ο πληθυσμός της έχει μειωθεί σε πολύ μεγάλο βαθμό.

Παραπομπές 

Χωριά του νομού Αργολίδας
Δήμος Άργους - Μυκηνών
Χωριά του Αραχναίου